《江南多荒山》
明代·董纪

江南多荒山，无名亦无数。于民弗宜耕，于官弗宜赋。

不生灵芝草，不产松桂树。崎岖复崎岖，总是不平路。

昔谓山可爱，今知山可恶。何时双眼开，得见无山处。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》